വെള്ളാപ്പള്ളിയുടെ ശതാഭിഷേകം: സാമുഹ്യ പ്രവര്ത്തനങ്ങളുമായി യൂത്ത്മൂവ്മെന്റ് യൂണിയന് ചേര്ത്തല: എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന്റെ ശതാഭിഷേകത്തിന്റെയും കര്മ്മരംഗത്തെ കനക ജൂബിലിയുടേയും ഭാഗമായി ഒരു വര്ഷം നീണ്ടു നില്ക്കുന്ന കര്മ്മ പരിപാടികള്ക്ക് പിന്തുണ നല്കി വിവിധ സാമൂഹ്യനന്മ പ്രവര്ത്തനങ്ങള് നടത്തുന്നതിന് ചേര്ത്തല യൂത്ത് മൂവ്മെന്റ് യൂണിയന് കൗണ്സില് യോഗം തീരുമാനിച്ചു. പരിപാടികളുടെ വിജയത്തിന് യൂണിയന് സമിതിക്ക് പുറമേ ചേര്ത്തല യൂണിയന് ഭാരവാഹികളും കൗണ്സില് അംഗങ്ങളും നേതൃത്വം നല്കും.കൊവിഡിന്റെ പശ്ചാത്തലത്തില് പുത്തന് തലമുറക്ക് ദിശാബോധം നല്കുന്ന ഓണ്ലൈന് ക്ലാസുകളാണ് സംഘടിപ്പിക്കുന്നത്. ബിസിനസ്, കാര്ഷികം,പി.എസ്.സി,യു.പി.എസ്.സി പരീക്ഷയും പരിശീലനവും, വ്യക്തിത്വ വികസനം, വിവിധ കോഴ്സുകള്, കുട്ടികളുടെ മൊബൈല് ഫോണ് ഉപയോഗവും രക്ഷിതാക്കളുടെ അവബോധവും, സൈബര് ക്രൈം, മയക്കുമരുന്നിന് അടിമപ്പെടുന്ന യുവതലമുറ, മാനസിക ആരോഗ്യം എന്നീ മേഖലകളിലാണ് ക്ലാസുകള് സംഘടിപ്പിക്കുക. യോഗത്തില് സൈബര് സേനയുടെ യൂണിയന് തല കണ്വീനറായി തിരഞ്ഞെടുക്കപ്പെട്ട ശ്രീദില് എം.ശശിധരന്, വയലാര് മദ്ധ്യം 465ാം നമ്ബര് ശാഖ സെക്രട്ടറി രാജേഷ് മോന്, ഗുരുദര്ശന സുഭാഷിതപരമ്ബര നടത്തി വരുന്ന സുജീഷ് മഹേശ്വരി എന്നീ യൂത്ത് മൂവ്മെന്റ് യൂണിയന് സമിതി അംഗങ്ങളെ യോഗം ആദരിച്ചു. ഒളിംപിക്സില് വെങ്കലം നേടിയ ഹോക്കി ടീമിലെ മലയാളി താരം ശ്രീജേഷിനെയും ജാവലിന് ത്രോയിലെ സ്വര്ണ്ണ മെഡല് ജേതാവ് നീരജ് ചോപ്രയേയും അഭിനന്ദിച്ചു. യോഗത്തില് യൂത്ത് മൂവ്മെന്റ് യൂണിയന് പ്രസിഡന്റ് ജെ.പി.വിനോദ് അദ്ധ്യക്ഷത വഹിച്ചു. കേന്ദ്രസമിതി അംഗം കെ.വി.മണിലാല് സംഘടനാ സന്ദേശം നല്കി. യൂണിയന് സമിതി സെക്രട്ടറി അജയന് പറയ കാട് സ്വാഗതവും കൗണ്സില് അംഗം പ്രിന്സ് മോന് നന്ദിയും രേഖപ്പെടുത്തി.